
VENDIM

Nr. 249, datë 24.4.2019
PËR TRANSFERIMIN NË PRONËSI TË BASHKISË MALËSI E MADHE, PËR NJËSINË ADMINISTRATIVE KOPLIK, TË PASURIVE NR. 161 DHE 161/1, ME VENDNDODHJE NË ZONËN KADASTRALE 2220, PËR NDËRTIMIN OBJEKTEVE “STADIUM” DHE “QENDËR SHUMËSPORTËSHE” DHE PËR NJË SHTESË NË VENDIMIN NR. 296, DATË 12.3.2008, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, NË BASHKINË KOPLIK, TË QARKUT 
TË SHKODRËS”
Në mbështetje të nenit 100 të Kushtetutës dhe të neneve 3, shkronja “d”, 5, 7, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Brendshëm, Këshilli i Ministrave 

VENDOSI:
 

1. Transferimin në pronësi të Bashkisë Malësi e Madhe, për njësinë administrative Koplik, të pasurive nr. 161 dhe 161/1, zona kadastrale 2220, sipas planimetrisë dhe formularit bashkëlidhur këtij vendimi, për ndërtimin e objekteve “Stadium” dhe “Qendër Shumësportëshe” në njësinë administrative Koplik.
2. Në listën e inventarit të pronave të paluajtshme shtetërore, që i bashkëlidhet vendimit nr. 296, datë 12.3.2008, të Këshillit të Ministrave, “Për miratimin e listës së inventarit të pronave të paluajtshme shtetërore, në Bashkinë Koplik, të Qarkut të Shkodrës”, të shtohen pronat e përmendura në pikën 1, të këtij vendimi.

3. Bashkisë Malësi e Madhe i ndalohet të ndryshojë destinacionin e pronave të përcaktuara në pikën 1, të këtij vendimi, t’i tjetërsojë ato ose t’ua japë në përdorim të tretëve.
4. Ngarkohen Ministria e Brendshme, Bashkia Malësi e Madhe dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

